[image: image1.jpg]° IAPYMA
MIXAAHZ
° KAKOTIANNHZ



          

Μάιος 2012 - Το Πρόγραμμα του ΙΜΚ
Μουσική και τραγούδι
"Ψίθυροι της Άνοιξης στο πιάνο!"

Ρεσιτάλ

Ντόρα Μπακοπούλου
Τετάρτη 9 Μαΐου 2012, στις 21:00

"Άνοιξη 2012,  ένα όχι στον εκκωφαντικό κόσμο, ένα Ναι στους ψιθύρους των δένδρων, του νερού και της χαμηλής φωτιάς". Έτσι περιγράφει το ρεσιτάλ της "Ψίθυροι της Άνοιξης στο πιάνο!"   η Ντόρα Μπακοπούλου για να θυμίσει την ομορφιά της άνοιξης και των εσωτερικών διαδρομών, τους ήχους, τις μυρωδιές και τις μελωδίες που δίνουν ανάσα και προοπτική, σε σκοτεινούς καιρούς...   

Το Πρόγραμμα

Frederic Chopin (1810-1849) 
24 πρελούδια, Έργον 28 
Διάλειμμα 

Maurice Ravel (1875-1927) 
Ondine (Νηρηίδα) από το ''Gaspar de la Nuit'' 
Αlexander Scriabin (1872-1915) Vers la flamme opus 72 (Προς τη φλόγα)
Μάνος Χατζιδάκις (1925-1994)  Το καταραμένο φίδι (μπαλέτο 1950)
Αποσπάσματα, διασκευή για ένα πιάνο από την Ντόρα Μπακοπούλου

                                              
       (Εισαγωγή,  Σερενάτα του Νιόνιου,  Είσοδος του 



        Πασά,  Χορός της Βεζυροπούλας, Χορός της 




        Μοιρασιάς, Το Φιδάκι,  Νοσταλγικός και    

                                                             πολεμικός χορός του Καραγκιόζη, Είσοδος  του   

                                                             Μεγαλέξανδρου, Σκότωμα του φιδιού, Έξοδος   

                                                             του Μεγαλέξανδρου, Τελικός χορός)
                                                     
"Ψίθυροι της Άνοιξης στο πιάνο!"

Ρεσιτάλ

Ντόρα Μπακοπούλου

Τετάρτη 9 Μαΐου 2012, στις 21:00  
Αίθουσα: Θέατρο
Διάρκεια:  90'


Τιμή εισιτηρίων: 15€, Κανονικό 



       9€ Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & 

            Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι 


Κάρτας  Πολιτισμού/ ΑμΕΑ/ Άνω των 65 
*******
"Portraits of Lena"
Σπύρος Μάνεσης 
διασκευές για piano solo 
της μουσικής της Λένας Πλάτωνος
συμμετέχει η Σαβίνα Γιαννάτου
Κυριακή 13 Μαΐου 2012, στις 21:00
Πρώτη εκτέλεση στην Αθήνα, στο ΙΜΚ
“... Η αποθέωση για μένα ήταν όταν άκουσα το cd με το συνολικό υλικό του - πραγματικά, φαινόταν σα να ερμήνευε τους στίχους, που δεν υπήρχαν,  με τη λεπτή του φαντασία και με την εκπληκτική πιανιστική ανάπτυξη των θεμάτων. Του εύχομαι καλή σταδιοδρομία και δηλώνω τυχερή για την πρωτοβουλία του να ερμηνεύσει και να διασκευάσει το έργο μου.” 

Λένα Πλάτωνος, Αθήνα 9.12.2011

Ο πιανίστας Σπύρος Μάνεσης, γνωστός στην Ελλάδα από την συμμετοχή του στην jazz σκηνή, παρουσιάζει το νέο του project, αυτή τη φορά για piano solo, εμπνευσμένο από μουσική της Λένας Πλάτωνος. Σε αυτό, ο Σπύρος Μάνεσης, επιχειρεί μία ιδιαίτερη ερμηνεία του έργου της τόσο σημαντικής συνθέτη και τραγουδοποιού. Δημιουργεί γέφυρες ανάμεσα στις πρωτότυπες ηχογραφήσεις της και του μουσικού κόσμου αυτού του ιδίου, στον οποίο οι επιρροές της κλασικής/ρομαντικής παράδοσης συνυπάρχουν με το ιδίωμα της τζαζ. 
Πόσο κοντά μπορεί να βρίσκεται το “Σαμποτάζ” στη μουσική του Thelonious Monk; Η “Καντέντσα της Άνοιξης” στην  παράδοση του stride; Υπάρχει άραγε διαφορά ανάμεσα στο λυρισμό της pop και σε αυτόν της ρομαντικής μουσικής; Πόσο δυνατή παραμένει η μουσική όταν από το τραγούδι αφαιρείται ο στίχος; Πόσο μακριά μπορεί να οδηγηθεί η πρωτότυπη μουσική μέσα από την περαιτέρω ανάπτυξη του υπάρχοντος υλικού; 

Παράλληλα, ο Σπύρος Μάνεσης εξερευνά τα ηχητικά όρια του πιάνου (δυναμικές, υφές, ρετζίστρα), πειραματίζεται πάνω σε ζητήματα φόρμας, επανεναρμονίζει τα πρωτότυπα τραγούδια και χρησιμοποιεί τεχνικές αυτοσχεδιασμού για να χτίσει την ανάπτυξη των κομματιών που επιλέγει, διατηρώντας πάντοτε μια διαλεκτική σχέση με τα πρωτότυπα έργα και τα χαρακτηριστικά τους στοιχεία όπως είναι ο λυρισμός, ο μινιμαλισμός, τα δυναμικά άκρα και οι μελαγχολικές εικόνες.

Ο Σπύρος Μάνεσης ανήκει στη νέα γενιά ελλήνων μουσικών της τζαζ, με πολύχρονες σπουδές σε Ελλάδα και Ολλανδία και καλλιτεχνική δραστηριότητα σε όλη την Ευρώπη. Η σχέση του με τη μουσική της Λένας Πλάτωνος ξεκινά στην εφηβεία του, όταν ακούει τους δίσκους “Σαμποτάζ” και “Καρυωτάκης – 13 τραγούδια”. Αργότερα, με τους TRIOISM, θα διασκευάσει τη “Γαλάζια Κιθάρα”, που συμπεριλήφθηκε στο άλμπουμ τους, το 2008. Το 2009 αποφάσισε να διασκευάσει έναν ολόκληρο κύκλο τραγουδιών της Λένας Πλάτωνος για piano solo, γεγονός που αποτέλεσε και το Μaster Research του στο Conservatorium van Amsterdam υπό τον τίτλο “DEVELOPING OUR OWN SONGBOOK: Arranging Lena Platonos's music for solo piano” που έλαβε ενθουσιώδη ανταπόκριση. Σήμερα, έχει ολοκληρώσει την ηχογράφηση οκτώ τραγουδιών που σύντομα θα κυκλοφορήσουν σε δίσκο. 

Στη συναυλία στο Ίδρυμα “Μιχάλης Κακογιάννης” συνοδοιπόρος του σε μερικά τραγούδια  είναι η Σαβίνα Γιαννάτου, της οποίας η φωνή έχει τόσο ταυτιστεί με τις πρωτότυπες ηχογραφήσεις. Η μεγάλη ερμηνεύτρια, που χαρακτηρίζεται από μοναδική στιλιστική ευελιξία, επαναπροσεγγίζει το υλικό της Λένας Πλάτωνος, αυτή τη φορά, κάτω από το πρίσμα της τζαζ και του αυτοσχεδιασμού.
Χορηγοί Επικοινωνίας: KOSMOS 93,6, jazzonline.gr
"Portraits of Lena"

Σπύρος Μάνεσης 
διασκευές για piano solo της μουσικής της Λένας Πλάτωνος
13 Μαΐου 2012, στις 21:00,  
Πρώτη εκτέλεση στην Αθήνα
συμμετέχει η Σαβίνα Γιαννάτου
Αίθουσα: Θέατρο
Διάρκεια: 80΄

Τιμή εισιτηρίων:  15€, Κανονικό 



        10€ Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & 

            Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι 


Κάρτας  Πολιτισμού/ ΑμΕΑ/  Άνω των 65 
******
"SOUL"
μια διαδρομή στη μουσική, την εικόνα και τους ανθρώπους

Βιβιάννα Γιαννάκη, υψίφωνος

TejoBolten (Mecano), συνθέτης
Τετάρτη 16 Μαΐου 2012, στις 21:00
Η υψίφωνος Βιβιάννα Γιαννάκη και ο συνθέτης TejoBolten (Mecano) δημιούργησαν ένα show, ένα ταξίδι μέσα στο χρόνο και στο χώρο, στο παρόν και στο παρελθόν. 
Η παράσταση "SOUL", βασισμένη σε μια ιδέα της Βιβιάννας Γιαννάκη και σε καλλιτεχνική διεύθυνση του TejoBolten,  είναι μια διαδρομή μέσα στη μουσική, την εικόνα και τους ανθρώπους.

Πρόκειται για ένα κοσμικό ταξίδι με πολλές στάσεις: Σε παραδοσιακούς ήχους από την Ελληνική, Κυπριακή, Κέλτικη παράδοση. Διαχρονικές μουσικές συνθέσεις των Μάνου Χατζιδάκι, Γιάννη Παπαϊωάννου, Βασίλη Τσιτσάνη, Κώστα Γιαννίδη και Dimitri Tiomkin. Σύγχρονες συνθέσεις των TejoBolten, Αλκίνοου Ιωαννίδη, Νίκου Ζούδιαρη και Διονύση Σαββόπουλου. 

Τραγούδια για την Αγάπη, τον Έρωτα και τη Ζωή με τη μαγευτική φωνή της Βιβιάννας Γιαννάκη που ερμηνεύει a capella, συνοδεία πιάνου και άλλων οργάνων καθώς και ηλεκτρονικών ήχων. Ολ` αυτά, ενώνονται και δημιουργούν ένα πολυδιάστατο στερέωμα εικόνων και ήχων. 

Μέσα από τη μελώδια, τη φωνή και την εικόνα, ο θεατής θα περιπλανηθεί στο σύμπαν της ομορφιάς, να πετάξει σε μια διαφορετική πραγματικότητα όπου οι μνήμες, οι αισθήσεις και οι υπέροχες εμπειρίες που έχει συλλέξει η Ανθρώπινη Ψυχή, επανέρχονται για να τις γευτεί. 

Συντελεστές

Βιβιάννα Γιαννάκη  / Τραγούδι

TejoBolten / Μουσική, Οπτικοποίηση 

Αντώνης Καρτέζος / Live cinema
Δημήτρης Βασιλάκης / Σαξόφωνο

Μιχάλης Δήμας / Μπουζούκι

Μάρκος Παπασηφάκης / Κιθάρα

Αλέκος Ρούπας / Κρουστά

Πέτρος Χατζηγεωργίου / Πιάνο

Νικόλας Γεωργίου / Styling
Γιώργος Ελευθεριάδης / Ένδυμα  ( Β. Γιαννάκη )

Stellar / Make-up, Hair styling
Η εκδήλωση πραγματοποιείται υπό την αιγίδα του Πρέσβη της Κυπριακής Δημοκρατίας στην Ελλάδα κ. Ιωσήφ Ιωσήφ.

Με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου  

Ευχαριστούμε τη Cyta Ελλάδος, θυγατρική του

Εθνικού Οργανισμού Τηλεπικοινωνιών Κύπρου,

τον Βασίλη Νυκτερή – Aikido Academy και τον Γιώργο Ελευθεριάδη για τη σημαντική τους υποστήριξη. 
Χορηγοί Επικοινωνίας: City Press, Free Sunday



                  ελculture.gr
"SOUL"
μια διαδρομή στη μουσική, την εικόνα και τους ανθρώπους

Βιβιάννα Γιαννάκη, υψίφωνος

TejoBolten (Mecano), συνθέτης

Τετάρτη 16 Μαΐου 2012, στις 21:00

Αίθουσα: Θέατρο

Διάρκεια:  100΄
Τιμή εισιτηρίων: 10 €, Ενιαίο 
******

ΟΙ ΕΛΛΗΝΕΣ ΜΠΟΡΟΥΝ

ΜΙΑ ΕΚΣΤΡΑΤΕΙΑ ΓΙΑ ΤΗΝ ΕΛΛΑΔΑ

Οι πρώτες διοργανώσεις

ο Παύλος Ευμορφίδης

μιλά για την COCO MAT και το παγκόσμιο δίκτυο καταστημάτων της

Τετάρτη 2 Μαΐου 2012, στις 20:00

Γιατί η δημιουργία και η δουλειά είναι πολιτισμός

Η NU*Age και ο Σπύρος Κουβέλης,  σε συνεργασία με το  Ίδρυμα Μ. Κακογιάννης, στο πλαίσιο της εκστρατείας «οι Έλληνες μπορούν», παρουσιάζουν την Τετάρτη 2 Μαΐου 2012, 20:00-22:00, στο Θέατρο του Ιδρύματος Μιχάλης Κακογιάννης, τον πρωτοπόρο Έλληνα επιχειρηματία και δημιουργό της COCO MAT Παύλο Ευμορφίδη.

Η COCO MAT, από τις μεγαλύτερες βιομηχανίες στην Ελλάδα και με την πλέον εξωστρεφή δυναμική, ξεκίνησε από ένα μαγαζί στα Πατήσια το 1989, ενώ σήμερα έχει ένα δίκτυο καταστημάτων παγκόσμια (Νέα Υόρκη, Βαρκελώνη, Παρίσι κα.).

Ο Παύλος Ευμορφίδης θα μιλήσει για τον τρόπο που οδήγησε  την COCO MAT στην κορυφή, μέσα από τις δυσκολίες της ελληνικής πραγματικότητας, κατακτώντας την παγκόσμια αγορά.

ΟΙ ΕΛΛΗΝΕΣ ΜΠΟΡΟΥΝ

ΜΙΑ ΕΚΣΤΡΑΤΕΙΑ ΓΙΑ ΤΗΝ ΕΛΛΑΔΑ

Οι πρώτες διοργανώσεις

ο Παύλος Ευμορφίδης

μιλά για την COCO MAT και το παγκόσμιο δίκτυο καταστημάτων της

Τετάρτη 2 Μαΐου 2012, στις 20:00

Αίθουσα: Θέατρο

Διάρκεια: 20:00- 22:00
Είσοδος Ελεύθερη

Κρατήσεις θέσεων: 210 34 18 579, 11:00 - 14:00

Χορηγοί Επικοινωνίας: City Press, Free Sunday, Flash 96
*****
Master Class
Δευτέρα 14 Μαΐου 2012
με την Valorie Massalas
  

Με την βραβευμένη casting director, παραγωγό κινηματογράφου και  υποψήφια για τρία Όσκαρ Valorie Massalas συνεχίζεται τη Δευτέρα 14 Μαΐου 2012, το πρόγραμμα του ΙΜΚ στο πλαίσιο των Act and Re- Act: Masterclasses, που πραγματοποιούνται με την ευγενική χορηγία της οικογένειας Λιβανού, στη μνήμη του Μιχάλη Κακογιάννη, προσφέροντας στο καλλιτεχνικό δυναμικό της χώρας μια ακόμη δυνατότητα κατάρτισης με συμμετοχή χαμηλού κόστους. Μέχρι στιγμής έχουν ήδη πραγματοποιηθεί με μεγάλη συμμετοχή τα Masterclasses με τους Randal Kleiser, Ivana Chubbuck.
Valorie Massalas 

H Valorie Massalas έχει κάνει μία καταπληκτική, βραβευμένη καριέρα ως casting director και παραγωγός κινηματογράφου. 

Ήταν συμπαραγωγός και υπεύθυνη επιλογής ηθοποιών στην ταινία "Gods and Monsters", υποψήφιας για τρία Όσκαρ, με τον Ian McKellan υποψήφιο για καλύτερο ηθοποιό, την Lynn Redgrave για καλύτερο δεύτερο ρόλο, και  τον σεναριογράφο/σκηνοθέτη Bill Condon που κέρδισε το Όσκαρ για το καλύτερο σενάριο. Την ίδια δε ταινία βράβευσε η Independent Sprit Awards ως την  καλύτερη ταινία χαρακτήρων του έτους. 

Πριν από αυτές τις υποψηφιότητες, μία ακόμη επιλογή της  Μασσάλας   είχε  επίσης προταθεί για Όσκαρ, εκείνη του Robert Downey Jr- στην  ταινία "Τσάπλιν".

 Η ικανότητα της Massalas στο να επιλέγει με ευαισθησία τους κατάλληλους ηθοποιούς είναι εμφανής και στην ταινία του NBC’s “Serving in Silence: The Margarethe Cammermeyer Story”, μία παραγωγή των Μπάρμπαρα Στρέισαντ και Γκλεν Κλόουζ για την οποία η Massalas κέρδισε ένα Artios Award - την υψηλότερη τιμή της Casting Society της Αμερικής. Η ίδια Ένωση αναγνωρίζοντας τη δουλειά της την είχε προτείνει και παλιότερα ως υποψήφια για βράβευση για τις επιλογές της των ηθοποιών Kathy Bates, Victor Garber, Alan Cumming and Kristin Chenoweth  για την ταινία "Άννυ" σε σκηνοθεσία  Rob Marshall. 

Στην σειρά του NBC “Amazing Stories,” συνεργάστηκε με διάφορους διακεκριμένους σκηνοθέτες όπως τους:  Steve Spielberg, Martin Scorsese και Clint Eastwood.

Όπως επίσης έχει γνωρίσει μεγάλες επιτυχίες προτείνοντας ηθοποιούς για διάφορους ρόλους σε διαφορετικές παραγωγές όπως τους Kiefer Sutherland,  Kevin Costner, Anthony LaPaglia, Sharon Stone στο Total Recall σε σκηνοθεσία του Paul
Verhoeveen κ.α. 

Επίσης έχει επιμεληθεί το κάστινγκ στις ταινίες του Spielberg  “Indiana Jones and theTemple Of Doom” & “Indiana Jones and the Last Crusade”.
Το 2005 συνεργάστηκε με τον Ron Digman και ίδρυσαν την  εταιρία Massalas/Digman/Casting, με σειρά επιτυχημένων κάστινγκ στο ενεργητικό τους. Παράλληλα προχωρούν και σε σειρά ανεξάρτητων παραγωγών, η πρώτη από τις οποίες ήταν το   “Family Weekend".  
Περισσότερες πληροφορίες: www.mcf.gr

******
ΒΡΑΔΙΕΣ ΑΦΗΓΗΣΗΣ ΑΥΣΤΗΡΑ ΓΙΑ ΕΝΗΛΙΚΟ ΚΟΙΝΟ
"Ρεβίθια..."

με την παραμυθού Σάσα Βούλγαρη
Δευτέρες 30 Απριλίου, 7 και  14 Μαΐου 2012, στις 21:30
Άκου να δεις. 

Υπάρχουν ιστορίες λογιώ – λογιώ...

Από αυτές τις παλιές τις όμορφες, τις ταξιδιάρικες, τα παραμύθια που λέγανε οι παλιοί. Είναι κι άλλες παράξενες από μέρη ξωτικά π΄ ανιστορούνε πράματα και θάματα. Άλλες είναι αστείες κι άλλες ακατανόητες κι είναι και κάποιες που σε κάνουν και ανατριχιάζεις. Ιστορίες ατέλειωτες σαν αυτές που δεν φαντάζεσαι και που τις λαχταρά του ανθρώπου η ψυχή για να ταξιδεύει σε μέρη άγνωστα...

Ιστορίες που κυλάνε από δω κι από κει, όπου βγάλει το μονοπάτι, σαν τα ρεβίθια...  ξέρεις...  που μασουλούσανε παλιά όταν τις ακούγανε από το στόμα της παραμυθούς...

Τέτοιες ιστορίες, τέτοια παραμύθια... σαν ρεβίθια (και πικάντικα) θα αφηγηθεί η Σάσα Βούλγαρη, ειδικά και αυστηρά για μεγάλους! Για τρεις Δευτέρες, στις 30 Απριλίου, στις 7 και τις 14 Μαΐου 2012, στις 21:30, στο ΙΜΚ. Χωρίς πρόγραμμα, επιλέγοντας από το πλούσιο υλικό της - που ξεπερνά τις 350 ιστορίες! Έτσι... ελεύθερα... ανάλογα με τα κέφια της στιγμής!

Δέχεται και... παραγγελιές... 
ΒΡΑΔΙΕΣ ΑΦΗΓΗΣΗΣ ΑΥΣΤΗΡΑ ΓΙΑ ΕΝΗΛΙΚΟ ΚΟΙΝΟ

"Ρεβίθια..."

με την παραμυθού Σάσα Βούλγαρη

Δευτέρες 30 Απριλίου, 7 και  14 Μαΐου 2012, στις 21:30
Αίθουσα: Κινηματογράφος
Διάρκεια: 60'
Εισιτήριο: 10€, ενιαίο
******
ΘΕΑΤΡΙΚΕΣ ΠΑΡΑΣΤΑΣΕΙΣ
Ί.Χ.Ν.Ή...

Από τους "Motus Terrae"
 Σύλληψη - Σκηνοθεσία Γιάννης Κωνσταντακόπουλος

Από Δευτέρα 7 έως Τρίτη 29 Μαΐου, στις 21:30
κάθε Δευτέρα και Τρίτη
 Μετά το "Σε... Real Time", η ομάδα "Motus Terrae" επανέρχεται στον προβληματισμό της πάνω στη συνύπαρξη πραγματικότητας και μυθοπλασίας, επί σκηνής. Πέντε ηθοποιοί συνθέτουν σπαράγματα μνήμης και δημιουργούν μια νέα "πραγματικότητα", στη νέα τους παράσταση, Ίχνη, σε σύλληψη και σκηνοθεσία Γιάννη Κωνσταντακόπουλου, που ανεβαίνει στο Ίδρυμα Μ. Κακογιάννης κάθε Δευτέρα και Τρίτη από τις 7 έως τις 29 Μαΐου 2012, στις 21:30.

 Αναζητούν τα ίχνη που άφησαν τα τελευταία τριάντα χρόνια της πρόσφατης ιστορίας, αλλά και τα ίχνη που άφησε η γενιά που πρόδωσε τα παιδιά της. Πώς φτάσαμε ως εδώ; Πώς φτάνουμε, κάθε φορά, στο "εδώ και τώρα" ; Επιλέγεις κάθε φορά τι να θυμηθείς ή συνθέτεις το παρόν σου, από αυτό που θυμούνται οι άλλοι για 'σένα; 

Αν είχες αφεθεί  στον μετεωρισμό της κάθε στιγμής "Ίσως Χθες Να Ήσουν...."
-Κάθε ένας έχει τους δαίμονες του. Εμένα λέγεται «παρόν». Το κάθε παρόν. Το παρόν …που εγκαταλείπεις και σε εκδικείται. Να το πεις «κρίση»; Αυτές είναι λέξεις αυτών των δαιμόνων.

-Πολλοί άνθρωποι τοποθετούν ευλαβικά τις αναμνήσεις τους σε διάφορα σημεία! Τις βάζουν χρονολογικά τη μία πάνω στην άλλη, λες και έτσι θα ζήσουν.... Υπάρχουν όμως φορές που ο εγκέφαλός μας ξαφνικά κατεβάζει διακόπτες. Έτσι και εγώ, ώρες - ώρες νιώθω πως η μνήμη με εγκαταλείπει....

Συντελεστές
Σύλληψη - Σκηνοθεσία : 
Γιάννης Κωνσταντακόπουλος

Σκηνικά : 


Ευαγγελία Θεριανού

Κοστούμια : 


Ελεάννα Παπανικολοπούλου

Μουσική :


Κορνήλιος Σελαμσής

Επιμέλεια Κίνησης : 

Σάσα Κωνσταντακοπούλου

Φωτισμοί : 


Κωνσταντίνος Γιαννακόπουλος

Δημοσιογραφική Έρευνα : 
Γιάννης Σεφεριάδης

Βοηθός Σκηνοθέτη : 

Μυρσίνη Γιαννακοπούλου

Ερμηνεύουν: 


Ελένη Κάκκαλου





Ελένη Ντρογκούλη





Τζωρτζίνα Παλαιοθοδώρου





Στράτος Τρογκάνης





Αποστόλης Ψαρρός

Υπεύθυνη παραγωγής - Επικοινωνίας : Ναταλία Μαυρίδου

Φωτογραφίες παράστασης : Δήμητρα Βήχου, Αλέξης Κωνσταντίνου

Παραγωγή : "Motus Terrae"

 Χορηγός: VAMVOUKAS collections

Ί.Χ.Ν.Ή...

Από τους "Motus Terrae"

 Σύλληψη - Σκηνοθεσία Γιάννης Κωνσταντακόπουλος
Από Δευτέρα 7 έως Τρίτη 29 Μαΐου, στις 21:30

κάθε Δευτέρα και Τρίτη
Αίθουσα: Black Box, 
Διάρκεια Παράστασης 70'
Τιμή εισιτηρίων: 15€, Κανονικό 


      10€ Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & 

           Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι 

           Κάρτας  Πολιτισμού/ ΑμΕΑ/  Άνω των 65 

***** 
Αφιέρωμα στον Φραντς Κάφκα

 100 Χρόνια  "Μεταμόρφωση"
Με αφορμή τα 100 χρόνια από τη συγγραφή του διηγήματος "Μεταμόρφωση" του Φραντς Κάφκα και στο πλαίσιο της ομώνυμης παράστασης με τη θεατροποίηση του διηγήματος, που συνεχίζεται  στο Ίδρυμα Μιχάλης Κακογιάννης, η ομάδα Σημείο Μηδέν οργανώνει σειρά επιπλέον παραστάσεων και ενός Συμποσίου για τον συγγραφέα και το έργο του, στο ΙΜΚ από την Τετάρτη 23 έως την Κυριακή 27 Μαΐου 2012.    
Αναλυτικά το πρόγραμμα:

Τετάρτη 23/5:
· 19:00, Φ. Κάφκα, Αναφορά σε μια Ακαδημία, σκηνοθεσία Δανάη Σπηλιώτη, ερμηνεύει η Αντιγόνη Ρήγα.    
· 21:00, Φ. Κάφκα, Η Μεταμόρφωση, σκηνοθεσία – ερμηνεία Ματίας Μπρένερ, Νeues Τheater Halle, Γερμανία.    
Πέμπτη 24/5:
· 19:00 Φ. Κάφκα, Αναφορά σε μια Ακαδημία, σκηνοθεσία Δανάη Σπηλιώτη, ερμηνεύει η Αντιγόνη Ρήγα.     

· 21:30 Φ. Κάφκα, Η Μεταμόρφωση, ομάδα Σημείο Μηδέν, σκηνοθεσία Σάββας Στρούμπος.     
Παρασκευή 25/5:
· 19:00 Φ. Κάφκα, Αναφορά σε μια Ακαδημία, σκηνοθεσία Δανάη Σπηλιώτη, ερμηνεύει η Αντιγόνη Ρήγα.    
· 21:30 Φ. Κάφκα, Η Μεταμόρφωση, ομάδα Σημείο Μηδέν, σκηνοθεσία Σάββας Στρούμπος.    
Σάββατο 26/5:
· 19:00 Φ. Κάφκα, Αναφορά σε μια Ακαδημία, σκηνοθεσία Δανάη Σπηλιώτη, ερμηνεύει η Αντιγόνη Ρήγα.   (ώρα έναρξης 19.00)  

· 21:30 Φ. Κάφκα, Η Μεταμόρφωση, ομάδα Σημείο Μηδέν, σκηνοθεσία Σάββας Στρούμπος.    
Κυριακή 27/5:

Συμπόσιο για τη Μεταμόρφωση και τον Φραντς Κάφκα  
Συμμετέχουν
Μαρκέτα Μαλισόβα (Κέντρο Φραντς Κάφκα, Τσεχία) 
Σάββας Μιχαήλ (συγγραφέας)

Μαρώ Τριανταφύλλου (συγγραφέας) 
Κώστας Δεσποινιάδης (συγγραφές, εκδότης)
· 21:30 Φ. Κάφκα, Η Μεταμόρφωση, ομάδα Σημείο Μηδέν, σκηνοθεσία Σάββας Στρούμπος.    
Τιμές εισιτηρίων: 

Τετάρτη 23 Μαΐου: Ενιαίο εισιτήριο 10€ και για τις 2 παραστάσεις 
Πέμπτη 24, Παρασκευή 25, Σάββατο 26 Μαΐου:  


Παράσταση Αναφορά σε μία Ακαδημία:  7€ ενιαίο  


Παράσταση "Μεταμόρφωση": 15€, Κανονικό 


      


    10€, Φοιτητές/ Μαθητές / Σπουδαστές/ 






Κάτοχοι Κάρτας Πολυτέκνων 




(ΑΣΠΕ)/ Άτομα άνω των 65 ετών/ ΑμΕΑ


      7€, Κάτοχοι Κάρτας Ανεργίας (ΟΑΕΔ)/ Νέοι 



έως 25 ετών/ Κάτοχοι Ευρωπαϊκής 




Κάρτας Νέων/ Κάτοχοι Κάρτας 




Πολιτισμού ΥΠ.ΠΟ.Τ

Κυριακή 27 Μαΐου 2012:  


Συμπόσιο: Είσοδος Ελεύθερη  

Παράσταση: Παράσταση "Μεταμόρφωση": 15€, Κανονικό 


      


    10€, Φοιτητές/ Μαθητές / Σπουδαστές/ 






Κάτοχοι Κάρτας Πολυτέκνων 




(ΑΣΠΕ)/ Άτομα άνω των 65 ετών/ ΑμΕΑ


      7€, Κάτοχοι Κάρτας Ανεργίας (ΟΑΕΔ)/ Νέοι 



έως 25 ετών/ Κάτοχοι Ευρωπαϊκής 




Κάρτας Νέων/ Κάτοχοι Κάρτας 




Πολιτισμού ΥΠ.ΠΟ.Τ
********
Το low budget festival μιλάει ...Γαλλικά
Παρασκευή 25 Μαΐου έως Σάββατο 2 Ιουνίου 2012


Το Γαλλικό Ινστιτούτο Ελλάδος και το www.tospirto.net  συναντώνται με το Ίδρυμα Μιχάλης Κακογιάννης για να υπενθυμίσουν πώς το θέατρο έχει κοινή γλώσσα και κοινό όραμα.  
Τρία νέα γαλλικά έργα, μεταφρασμένα στα ελληνικά, σε σκηνοθεσία τριών νέων Ελλήνων σκηνοθετών θα "καταλάβουν" τον ειδικά διαμορφωμένο υπόγειο χώρο του Ιδρύματος Μ. Κακογιάννης για 9 βράδια, από τις 25 Μαΐου έως τις 2 Ιουνίου 2012.  

Γενική είσοδος: 10€
Πλήρες πρόγραμμα προσεχώς
****
συνεχίζονται οι παραστάσεις:
ΕΚΤΟ ΠΑΤΩΜΑ

του Alfred Gehri
Διασκευή:  Άννα Παναγιωτοπούλου

Σκηνοθεσία: Μαριάννα Κάλμπαρη
Μουσική: Σταμάτης Κραουνάκης
Από 19 Απριλίου 2012 έως 10 Ιουνίου 2012, στις 21:00 

κάθε Σάββατο δύο παραστάσεις: 18:00 & 21:00

(κάθε Πέμπτη, Παρασκευή, Σάββατο, Κυριακή εκτός 10, 11, 12 & 13 Μαΐου)
Είκοσι χρόνια μετά την τελευταία και θρυλική πλέον παρουσίασή του στο θέατρο «Περοκέ» (1991-92), το έργο του Αλφρέντ Ζερύ, μοιάζει πιο επίκαιρο από ποτέ: Εν μέσω οικονομικής κρίσης του ‘30, μια ομάδα ανθρώπων -μικρογραφία ολόκληρης κοινωνίας- συνυπάρχει στο έκτο πάτωμα μιας παρισινής πολυκατοικίας. Με άξονα την κωμωδία που χαρακτηρίζει την επιτυχημένη διασκευή της Άννας Παναγιωτοπούλου,  παρακολουθούμε τη ζωή αυτών των ανθρώπων να ξετυλίγεται μέσα από τους έρωτες, τις συγκρούσεις, τα πάθη και πάνω από  όλα τα όνειρά τους. Όνειρα μικρά και μεγάλα, όνειρα που τους δίνουν τη δύναμη να αντέξουν τις δυσκολίες της καθημερινότητάς. Μόνο που μέσα στην πορεία του έργου, θα συνειδητοποιήσουν ότι πάνω και πέρα από τα όνειρα -που δυστυχώς τόσο σπάνια γίνονται πραγματικότητα- υπάρχει η αγάπη, η συντροφικότητα, η αλληλεγγύη, η αίσθηση ότι παραμένουμε ενωμένοι απέναντι σε κάθε δυσκολία. Και μόνο μέσα από αυτή την αίσθηση μπορούμε να βγούμε  αληθινοί νικητές στο παιχνίδι της ζωής. 
Η παράσταση χρησιμοποιεί τη φόρμα του μιούζικαλ για να ζωντανέψει αυτή την ιστορία που εκτυλίσσεται «πριν από τον πόλεμο, κάπου στο Παρί», αλλά θα μπορούσε με κάποιο τρόπο να συμβαίνει και κάπου στην Αθήνα του 2012.  

Τα γνωστά, αγαπημένα τραγούδια του Σταμάτη Κραουνάκη σε στίχους Λίνας Νικολακοπούλου ( «Τι ώρα είναι, τι μέρα είναι και ποιά χρονιά», «Το τραγούδι της κουτσομπόλας», «Το τραγούδι της ζήλειας», «Η κουπαστή» , για να αναφέρουμε ενδεικτικά κάποια από τα συνολικά 17 τραγούδια που γράφτηκαν ειδικά για την διασκευή της Άννας Παναγιωτοπούλου), γίνονται ο άξονας μιας παράστασης που συνδυάζει την πρόζα με πολλή- ζωντανή- μουσική και πολύ χορό. 

Ενός μιούζικαλ, που επιθυμεί να μιλήσει για την ανάγκη μας να ονειρευόμαστε, να αγαπάμε και να αγαπιόμαστε. 

Ενός μιούζικαλ χωρίς μεγάλη ορχήστρα και πανάκριβα, θεαματικά σκηνικά, αλλά με δεκαπέντε ανθρώπους που χτίζουν επί σκηνής με όχημα το χιούμορ, την τρέλα τους και τη μαγεία του ίδιου του θεάτρου, ένα όνειρο όπου τα πάντα μπορούν να συμβούν. 

Γιατί όπως λέει και ένα από τα τραγούδια της παράστασης, όνειρο είναι όλα : «τίποτα δεν έγινε, τίποτα δεν είδατε, τίποτα ποτέ...στο φινάλε είμαστε όλοι θεαταί...» 
Συντελεστές

Έργο: 




ΕΚΤΟ ΠΑΤΩΜΑ

Συγγραφέας:



Alfred Gehri
Διασκευή:



 Άννα Παναγιωτοπούλου

Μουσική:



Σταμάτης Κραουνάκης

Στίχοι:




Λίνα Νικολακοπούλου

Σκηνοθεσία:



Μαριάννα Κάλμπαρη
Μουσική διδασκαλία -

Ενορχήστρωση:


Αλέξης Πρίφτης
Χορογραφία:



Βάλια Παπαχρήστου
Σκηνικά - Κοστούμια:


Κωνσταντίνος Ζαμάνης
Σχεδιασμός φωτισμών:

Γιώργος Τέλλος
Μουσική επένδυση (βασισμένη στα μουσικά θέματα που έχουν γραφτεί από τον Στ. Κραουνάκη για την παράσταση):
Διονύσης Καλογερόπουλος



Ηχητική επένδυση:


Άρης Γεροντάκης



Α’ βοηθός σκηνοθέτη:

Δάφνη Σκρουμπέλου
Β’ βοηθός σκηνοθέτη:


Ελένη Μητροπούλου
Φωτογραφίες:



Βαγγέλης Κύρης
Παίζουν (αλφαβητικά):

Τζίνα
 Αλιμόνου,  Αιμιλία Βασιλακάκη,  Άρης Γεροντάκης,  Νεκταρία Γιαννουδάκη, Ευγενία Δημητροπούλου, Διαμαντής Καραναστάσης, Μαριλού Κατσαφάδου, Ασπασία Κοκόση, Ρούλα Μανιάτ, Γιάννης Παπαϊωάννου, Δημήτρης Παπανικολάου, Δημήτρης Τσολάκης, Γιάννης Στεφόπουλος

Συμμετέχουν:

Διονύσης Καλογερόπουλος (πιάνο) Στέλιος Δημόπουλος (διεύθυνση σκηνής)
Χορηγοί: M&M gas,  Coral GAS
Χορηγοί Επικοινωνίας: STAR,  MEGA 

                              ΔΡΟΜΟΣ 89,8    δίεση 101,3, 



    star.gr
ΕΚΤΟ ΠΑΤΩΜΑ

του Alfred Gehri
διασκευή:  Άννα Παναγιωτοπούλου

σκηνοθεσία: Μαριάννα Κάλμπαρη

Από 19 Απριλίου 2012 έως 10 Ιουνίου 2012, στις 21:00, 
κάθε Σάββατο δύο παραστάσεις: 18:15 & 21:00,
(κάθε Πέμπτη, Παρασκευή, Σάββατο, Κυριακή, εκτός από 10, 11, 12 & 13 Μαΐου)
Αίθουσα: Θέατρο

Διάρκεια: 2.15' με διάλειμμα
Εισιτήρια: 
16€, Κανονικό 



10€, Μαθητικό/ Φοιτητικό/ Κάτοχοι Κάρτας Ανεργίας (ΟΑΕΔ) & 


         Πολυτέκνων (ΑΣΠΕ) & Ευρωπαϊκής Κάρτας Νέων/ 



         Κάτοχοι Κάρτας  Πολιτισμού/ ΑμΕΑ/ Άνω των 65/



   9€ Ομάδες κατοίκων-γειτόνων (από 8 άτομα)

                3€ Ειδική τιμή για ατέλειες
*******

Venison*
«The Helter Skelter Company»
σκηνοθεσία: Θάνος Παπακωνσταντίνου

Παρασκευή 20 Απριλίου 2012 έως Κυριακή 20 Μαΐου 

(Κάθε Παρασκευή, Σάββατο, Κυριακή στις 21:30)
Η ομάδα «The Helter Skelter Company» επιστρέφει στο Ίδρυμα Μιχάλης Κακογιάννης [«Άμλετ, ο Πρίγκιπας της Δανίας», Black Box, Μάρτιος – Μάιος 2011] με την παράσταση «Venison» και αντλεί υλικά από τις Ευμενίδες του Αισχύλου και τον Ντοστογιέφκι, με σκοπό να παρακολουθήσει -μέσα από κόσμους που πλέουν ο ένας εντός του άλλου- την πτώση ένος προσώπου από τον πολιτισμό προς τη βαρβαρότητα, από το έγκλημα στην τιμωρία, από τον άνθρωπο στο κτήνος.
*(Venison = Κρέας από κυνήγι)
“Η μνήμη δεν είναι απλά ένα εργαλείο εξερεύνησης του παρελθόντος, είναι το θέατρο του παρελθόντος. Είναι δηλαδή το βασικό υλικό της παρελθούσας εμπειρίας με τον ίδιο τρόπο που το έδαφος είναι το υλικό μέσα στο οποίο οι νεκρές πόλεις κείτονται θαμμένες.” -

W. Benjamin
Ένας άντρας βρίσκεται σ’ ένα δωμάτιο νοσοκομείου τραυματισμένος. Κανείς δεν ξέρει από που έρχεται και τι έχει πάθει. Μια νοσοκόμα του δίνει τις πρώτες βοήθειες. Μια τηλεόραση στο δωμάτιο προβάλλει μια ταινία που κανείς δεν παρακολουθεί. Ο άντρας λιποθυμά και η νοσοκόμα τρέχει να φωνάξει βοήθεια. 

Ο άντρας βυθίζεται κι εγκλωβίζεται μέσα σε κόσμους παράξενους, ανεξήγητους, χαοτικούς. Χάνεται μέσα σε ένα παραλληρηματικό λαβύρινθο από μνήμες προσωπικές και συλλογικές, πρόσωπα, πλάσματα και φωνές που τον καταδιώκουν. Βρίσκεται να έχει διαπράξει κάποιο έγκλημα, και σαν φορέας ενός τραγικού πεπρωμένου, επιδιώκει την τιμωρία του. Μέχρι η περιπλάνησή του να τον οδηγήσει στη γη του κενού. Στον παράδοξο εκείνο χώρο όπου δεν υπάρχει τίποτα και τα πάντα πρέπει να ορισθούν από την αρχή. Στη μήτρα. Στον τόπο της αθωότητας. Σε ένα τοπίο δίχως χρόνο, ενοχές κι επιστροφή.
Συντελεστές 

Σύλληψη - Σκηνοθεσία: 

Θάνος Παπακωνσταντίνου
Συνεργασία στη Δραματουργία: 
Τζωρτζίνα Κακουδάκη
Σκηνικά - Κοστούμια:


 Δήμητρα Λιάκουρα
Κίνηση: 



Χαρά Κότσαλη
Σχεδιασμός - Σύνθεση Ηχων: 

Αντώνης Μόρας
Φωτισμοί: 



Χριστίνα Θανάσουλα
Βίντεο, Σχεδιασμός Έντυπου Υλικού & Γραφιστικών Εφαρμογών: 






Κωνσταντίνος Χαïδαλής (brittle.gr)

Γλυπτά Ζώων:



Περικλής Πραβήτας
Βοηθός Σκηνοθέτη: 


Ελεάνα Γεωργιάδου
Βοηθός Σκηνογράφου: 

Νίκη Ψυχογιού
Φωτογραφίες: 


Βάλια Πιλάφα
Κατασκευή Σκηνικού: 


Βασίλης Γεροδήμος
Επικοινωνία Ομάδας: 

Άρης Ασπρούλης
Οργάνωση Παραγωγής: 

Τέτα Αποστολάκη
Παραγωγή: 



The Helter Skelter Company
Παίζουν:

Λένα Δροσάκη,  Ιωάννα Μιχαλά,  Ελένη Μολέσκη,  Μάριος Παναγιώτου,  Θάνος Παπακωνσταντίνου

Venison
«The Helter Skelter Company»
σκηνοθεσία: Θάνος Παπακωνσταντίνου

Παρασκευή 20 Απριλίου 2012 έως 20 Μαΐου στις 21:30

(Κάθε Παρασκευή, Σάββατο, Κυριακή στις 21:30)
Αίθουσα: Ειδικά διαμορφωμένος υπόγειος χώρος

Διάρκεια: 90' 

Εισιτήρια: 
   15€, Κανονικό 



    10€, Μαθητικό/ Φοιτητικό/ Κάτοχοι Κάρτας Ανεργίας (ΟΑΕΔ) & 


             Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι 
    

Κάρτας  Πολιτισμού/ ΑμΕΑ/ Άνω των 65 
*****

Η ΜΕΤΑΜΟΡΦΩΣΗ 

 Φραντς Κάφκα

Σημείο Μηδέν

μετάφραση - σκηνοθεσία Σάββας Στρούμπος

Από την Πέμπτη 26 Απριλίου έως την Κυριακή 27 Μαΐου, στις 21:30
Πρεμιέρα: 26 Απριλίου 2012, στις 21:30

(κάθε Πέμπτη, Παρασκευή, Σάββατο και Κυριακή)

Η ομάδα Σημείο Μηδέν συνεχίζει την έρευνά της πάνω στο έργο του Φραντς Κάφκα παρουσιάζοντας σε θεατροποιημένη μορφή το διήγημα Η Μεταμόρφωση. 

Σημειώνει ο μεταφραστής και σκηνοθέτης της παράστασης Σάββας Στρούμπος: "Τα ανήσυχα όνειρα μιας νύχτας προκαλούν τη μεταμόρφωση του εμπορικού αντιπροσώπου Γκρέγκορ Σάμσα σε τεράστιο απεχθές ζωύφιο… Όμως, τι πραγματικά του συνέβη; Τι σημαίνει για μας μεταμόρφωση και πόσο κυριολεκτικά μπορούμε να την αντιληφθούμε;
Τα πρόσωπα της Μεταμόρφωσης δρουν και αντιδρούν σα να είναι μπλεγμένα μεταξύ τους με χιλιάδες νήματα, σε έναν παράλογο λαβύρινθο θρυμματισμένων ειδώλων, όπου οι βασανιστικά παγιωμένες και επαναλαμβανόμενες κοινωνικές συμπεριφορές έρχονται να διαμορφώσουν μια παράλογη μηχανή ποικίλων ψυχοσωματικών παραμορφώσεων, χωρίς καμιά δυνατότητα διαφυγής. Λειτουργούν σε μια αέναη επαναληπτικότητα, χωρίς ίχνος επίγνωσης της κατάστασης τους. Η ίδια τους η άγνοια για τα αδιέξοδα που αναπαράγουν και το μηχανικά αέναο των πράξεων τους τα μεταμορφώνει, τελικά, σε όντα πάσχοντα, έγκλειστα στη φυλακή των δικών τους εικόνων για τον εαυτό-τους-και-τον-κόσμο. Η Μεταμόρφωση αποτελεί ακριβώς αυτήν την ατέλειωτη κραυγή αγωνίας ενάντια στον αυτόβουλο και υπαρξιακό εγκλεισμό των σύγχρονων ανθρώπων. Οι άνθρωποι, όμως, μπορούν να δράσουν και διαφορετικά. Έχουν πάντα τη δυνατότητα να σπάσουν τα δεσμά της κάθε φυλακής τους, να δημιουργήσουν ρήγματα στις παραστάσεις της καθημερινότητας τους, τη δυνατότητα να δώσουν ένα τέλος στον όποιον εφιάλτη κι επιτέλους, να δράσουν δημιουργικά προς τον εαυτό τους-και-τον-κόσμο."  

Η ομάδα Σημείο Μηδέν είναι εταιρικός θίασος του Ο.Ε.Θ. – Σ.Ε.Η. και ξεκίνησε την ενασχόλησή της με τον Κάφκα παρουσιάζοντας την παράσταση "Στη  Σωφρονιστική Αποικία" (Φεβρoυάριος 2009).
Συντελεστές
Μετάφραση: Σάββας Στρούμπος, Δανάη Σπηλιώτη

Σκηνοθεσία: Σάββας Στρούμπος

Παίζουν: Μαρία Αθηναίου, Ελεάνα Γεωργούλη, Θοδωρής Σκυφτούλης, 
               Σάββας Στρούμπος, Μιλτιάδης Φιορέντζης.
Χορηγοί Επικοινωνίας: ΕΠΟΧΗ, ΠΡΙΝ, ΒΑΒΥΛΩΝΙΑ




     Atlantis, 902, Radio Buble




    Culturenow.gr, ελculture.gr, Monopoli.gr     

                                        Go Out.gr, Camera stylo on line
Η ΜΕΤΑΜΟΡΦΩΣΗ του Φραντς Κάφκα

Σημείο Μηδέν

μετάφραση - σκηνοθεσία Σάββας Στρούμπος

Από την Πέμπτη 26 Απριλίου έως την  Κυριακή 27 Μαΐου  
Πρεμιέρα: 26 Απριλίου 2012, στις 21:30

(κάθε Πέμπτη, Παρασκευή, Σάββατο και Κυριακή)

Αίθουσα: Black Box
Διάρκεια: 90' 
Εισιτήρια:       15€, Κανονικό 


             10€, Φοιτητές/ Μαθητές / Σπουδαστές/ Κάτοχοι Κάρτας Πολυτέκνων 

(ΑΣΠΕ)/ Άτομα άνω των 65 ετών/ ΑμΕΑ


 7€, Κάτοχοι Κάρτας Ανεργίας (ΟΑΕΔ)/ Νέοι έως 25 ετών/ Κάτοχοι 

Ευρωπαϊκής Κάρτας Νέων/ Κάτοχοι Κάρτας Πολιτισμού 

ΥΠ.ΠΟ.Τ
Η παράσταση γίνεται με την αιγίδα της Πρεσβείας της Τσεχικής Δημοκρατίας

Η μετάφραση του έργου θα κυκλοφορήσει από τις εκδόσεις Νεφέλη.

****
ΕΚΘΕΣΕΙΣ

Έκθεση Φωτογραφίας 
"Special Olympics Photo Exhibition Relay"
φωτογραφική ομάδα Pragma
Από Δευτέρα 7  έως Κυριακή 20 Μαΐου 2012 
Η φωτογραφική  ομάδα  pragma  παρουσιάζει  τις στιγμές που τη σημάδεψαν από τους Παγκόσμιους Αγώνες των  Special Olympics στην Αθήνα, 25 Ιουνίου -  4 Ιουλίου 2011.

Υπό την αιγίδα των Special Olympics Hellas και Special Olympics International   

Έκθεση Φωτογραφίας 

"Special Olympics Photo Exhibition Relay"

φωτογραφική ομάδα Pragma
Από Δευτέρα 7  έως Κυριακή 20 Μαΐου 2012 

Αίθουσες: Εκθεσιακοί Χώροι 1ου & 2ου ορόφου
Ώρες Λειτουργίας: 18:00 - 22:00 Δευ - Κυρ

Είσοδος Ελεύθερη
***
Έκθεση Ζωγραφικής
22 ΠΑΡΑ – ΜΥΘΟΙ

ΜΑΡΙΑ ΣΚΟΥΛΑ
Τρίτη 22 Μαΐου έως Σάββατο 30 Ιουνίου 2012

Εγκαίνια: Τρίτη 22 Μαΐου 2012, στις 20:30

Ένα ζωντανό έργο πάνω στους μύθους του πολιτισμού… 
μια συνέχεια για το νόημα της ζωής μας… 
από τότε που ο έρωτας… δημιούργησε το λόγο 
και ο λόγος… το «διελέξατο» του Ομήρου... 
Η ζωγράφος  Μαρία Σκουλά  παρουσιάζει είκοσι δύο έργα της  εμπνευσμένα από τη μακραίωνη ιστορία της χώρας, τη διαλεκτική της σχέση με το σήμερα αλλά και το πέρασμα των χρόνων. Μία ζωγραφική που προσπαθεί να ζωντανέψει στο σήμερα, τους αιώνες της αναπαράστασης, των αρχαίων ελληνικών αγαλμάτων και να δώσει ζωή και παλμό καρδιάς στα παλιά μάρμαρα, σε σύμβολα, μύθους, παραμύθια και σύγχρονες καταστάσεις.
Λάδια σε μουσαμά, κολάζ, άμμος, κατασκευές χρησιμοποιούνται για να δώσουν ζωή σε 22 μύθους παλιούς και νεώτερους σε έργα χαρακτηριστικά της οπτικής, και της τέχνης της ζωγράφου, που δημιουργούν το δικό της υπερβατικό κόσμο. 

Όπως επισημαίνει και η Δρ. Ιστορικός της Τέχνης-Τεχνοκριτικός Ντόρα Ηλιοπούλου - Ρογκάν, σε παλαιότερο κείμενό της:  "Την ποίηση του απροσδόκητου μεσ’ από το άμεσα αναγνωρίσιμο, του άυλου μεσ’ από το υλικό, του διάφανου μεσ’ από το συμπαγές, του απεριόριστα αναπτυσσόμενου μεσ’ από το προσδιορίσιμο, του ατελεύτητου μεσ’ από το τελειωμένο, του μεταφυσικού μεσ’ από το φυσικό, του ανθρώπινου ψυχισμού  μεσ’ από την φαινομενική μοναχά απουσία  της ανθρώπινης παρουσίας. Παρουσία δηλωμένη έμμεσα αλλά κατεξοχήν αποτελεσματικά-διεγερτικά, θα λέγαμε - μεσ’ από την εμψύχωση στην οποία υποβάλλει τα όποια αντικείμενα, η Σκουλά. Μεταγγίζοντας, πράγματι, κάτι από την ψυχή της σε ότι κι αν απεικονίζει, η άξια καλλιτέχνιδα μπορεί και μετουσιώνει την ύλη σε πνεύμα, την ρεαλιστική απόδοση σε αφαιρετική σύνθεση."

Η Μαρία Σκουλά κατάγεται από την Κρήτη (Ανώγεια Μυλοποτάμου). Σπούδασε ζωγραφική στην Ανωτάτη Σχολή Καλών Τεχνών στο Κίεβο (1982 Kiev State Art Institute Master of Fine Arts, Kiev, CCCR) και είναι κάτοχος διπλώματος Μάστερ στη σκηνογραφία. Η δουλειά της έχει παρουσιαστεί  σε  ατομικές εκθέσεις και  πολλές ομαδικές. Έχει κάνει τα  σκηνικά και τα κοστούμια στο Θέατρο Τέχνης της Μόσχας «Αντόν Τσέχοφ», στο έργο του Ιάκωβου Καμπανέλλη «Ο δρόμος περνά από μέσα». Έργα της υπάρχουν σε πολλές συλλογές.  
Έκθεση Ζωγραφικής

22 ΠΑΡΑ – ΜΥΘΟΙ

ΜΑΡΙΑ ΣΚΟΥΛΑ

Τρίτη 22 Μαΐου έως Σάββατο 30 Ιουνίου 2012

Εγκαίνια: Τρίτη 22 Μαΐου 2012, στις 20:30

Αίθουσα: Εκθεσιακός χώρος 1ου ορόφου
Ώρες Λειτουργίας 18:00 – 22:00 Δευ - Κυρ
Είσοδος Ελεύθερη

****

Έκθεση Φωτογραφίας
''Πόδια Τοτέμ-Τotem legs''
Βαγγέλης Ρασσιάς

στο MCF Bar - Resto και στον Αίθριο χώρο
Σάββατο 5 Μαΐου έως Τετάρτη 31 Οκτωβρίου 2012

Ο φωτογράφος Βαγγέλης Ρασσιάς παρουσιάζει την έκθεση φωτογραφίας ''Πόδια Τοτέμ-Τotem legs'', με 23 ασπρόμαυρα επιλεγμένα έργα διαστάσεων 2Χ1.5 και 1,20Χ80, στο στο MCF Bar - Resto και στον Αίθριο χώρο του 3ου. 
Τοτέμ στις αρχέγονες ανιμιστικές κοινωνίες ήταν το σύμβολο ενός αντικειμένου λατρείας. Τά γυναικεία πόδια έχουν χαρακτηρισθεί ως αντικείμενα λατρείας σε όλους τους πολιτισμούς. Τό απαύγασμα όμως της λατρείας εκδηλώθηκε στον πολιτισμό της Δύσης, όπου τα πόδια - Τοτέμ έχουν χαρακτηρίσει τον Δυτικό πολιτισμό εδώ και αιώνες. Ετούτη, λοιπόν, τη λατρεία απαθανάτισε ο Βαγγέλης Ρασσιάς, διακεκριμένος φωτογράφος με πολυπληθείς και πολύχρονες συνεργασίες με ελληνικά περιοδικά μόδας, διεθνή πρακτορεία, την ΕΡΤ κ.α. όπως και  πολυπληθείς ατομικές εκθέσεις και συμμετοχές σε ομαδικές. 
 Έκθεση Φωτογραφίας

''Πόδια Τοτέμ-Τotem legs''

Βαγγέλης Ρασσιάς

στο MCF Bar - Resto και στον Αίθριο χώρο

Σάββατο 5 Μαΐου έως Τετάρτη 31 Οκτωβρίου 2012

 (Αύγουστος Κλειστά)

Ώρες Καθημερινά  7μ.μ.-12μ.μ.

συνεχίζεται:

ΕΚΘΕΣΗ ΦΩΤΟΓΡΑΦΙΑΣ
Από Πέμπτη 26 Απριλίου έως Τρίτη 15 Μαΐου 2012

«Εκτός πλαισίου χορού»
Γιάννης Σκουλάς

Εγκαίνια: Πέμπτη 3 Μαΐου 2012, στις 21:30

Ο Γιάννης Σκουλάς προτείνει μια επιλογή από την 24χρονη φωτογραφική του πορεία του σχετικά με το χορό και το Ίδρυμα Κακογιάννη παρουσιάζει τις καλλίτερες  φωτογραφίες του.


Με το φακό του, ο φωτογράφος ξεφεύγει από το καθιερωμένο πλαίσιο αποτύπωσης του χορού, επιχειρώντας την υπέρβαση για να αποδώσει την αίσθηση της αέναης κίνησης σωμάτων και ψυχών. 

Στην έκθεση προβάλλονται μεγάλα ονόματα της διεθνούς σκηνής του χορού, μπαλέτα, χοροθέατρα και κάθε είδους χορευτικά σχήματα, όπως Pina Bausch, Momix, Alvin Ailey, Tango por Dos, αλλά και τα μπαλέτα της Αγίας Πετρούπολης, της Λυών και του Μόντε Κάρλο, καθώς και ελληνικές ομάδες. 

Οι φωτογραφίες του είναι αναλογικές και δεν έχουν υποστεί καμία επεξεργασία.


Σημειώνει, ο Γιάννης Σκουλάς: "...Πώς συλλαμβάνονται οι στιγμές πριν τη στιγμή; Πώς μεταφέρεται το πάθος όσο αυτό φουντώνει; Πώς αναδεικνύεται η μαγεία πριν τελειώσει το μαγικό; Πώς γίνεται μια φωτογραφία χορευτική; ...Ως θεατής συνηθίζω να μισοκλείνω τα βλέφαρα και να αφήνομαι να αποθαυμάζω ό,τι καταφέρνει να τρυπώσει. Μ' αρέσει να κοιτώ αλλού, και να εγκαταλείπομαι σε ό,τι η περιφερειακή όραση χαρίζει.

...Στα χρόνια που φωτογράφιζα μπαλέτα, χοροθέατρα και χορευτικές ομάδες, ήμουν και εγώ στη σκηνή, αν και κάτω απ’ αυτήν.  ...Κι' έτσι είδα, πως είναι παντού μέσα στην τέχνη του χορού μια αποφασιστική στιγμή. Κι ίσως να είναι κι αυτός ο τρόπος που μια φωτογραφία γίνεται χορευτική, γίνεται κινούμενη χωρίς να' ναι κουνημένη".


Από Πέμπτη 26 Απριλίου έως Τρίτη 15 Μαΐου 2012

Έκθεση φωτογραφίας

«Εκτός πλαισίου χορού»

Γιάννης Σκουλάς

Εγκαίνια: Πέμπτη 3 Μαΐου 2012, στις 21:30
Αίθουσα: Φουαγέ Ισογείου
Ώρες λειτουργίας: Δευ - Κυρ 18:00 -22:00
ΕΙΣΟΔΟΣ ΕΛΕΥΘΕΡΗ

******
Ίδρυμα Μιχάλης Κακογιάννης

Πειραιώς 206, Ταύρος, Αθήνα 177 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 
Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Ιστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC
Υποστηρικτές Ιδρύματος Μ. Κακογιάννης

Dogkas Wines
Konstantinos
Playground Productions
Χορηγοί  Επικοινωνίας Ιδρύματος Μ. Κακογιάννης

ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5            Ως 3

e-go.gr,
    ελculture.gr                  clickatlife.gr        

culturenow.gr    mediasoup.gr               monopoli.gr       in2life.gr
camerastyloonline.wordpress.com
Γραφείο Τύπου ΙΜΚ:  Χαρά Πετρούνια 

 210 52 44 648, 6972 710 991, e-mail: x-petrouyia@ath.forthnet.gr







